LÆREPLANER FOR FØRSKOLE
Vi mener det er vigtigt at børnene oplever tryghed i deres start i Førskolen.
I takt med at børnene bliver mere trygge i Førskolen, vil vi give dem differentierede udfordringer. Det betyder at vi vil lægge vægt på at børnene:
Lærer at forstå og modtage kollektive beskeder.
Vente på at det bliver ens tur.
Vi vil lægge vægt på forpligtigelsen i fællesskabet (f.eks. ved at hjælpes med oprydning, skære frugt o.l.).
Sætte ord på egne følelser og behov.
Forklare og fortælle, hvis der opstår en konflikt.
Sætte ord på oplevelser og indtryk.
Vi vil i vores hverdag i Førskolen have fokus på sproget:
Vi vil bruge sproget skriftligt i de daglige gøremål.
Vi vil være rollemodel i vores eget sprogbrug.
Vi vil lege med sproget: rim/remser, sang, fjollesprog, oplæsning og skrive/tegnesprog.
Vi vil benytte os af besøg på skolens bibliotek.
Være med til morgensang 1 - 2 gange om ugen.
Vi vil have en fast ugedag, hvor vi er kreative og arbejder ud fra børnenes ønsker om kreative temaer.
Her handler det om, at vi vil inddrage naturen som et rum fyldt med læring og leg.
Vi vil have fast ude/tur-dag.
Vi vil tale om årstider og vejret.
Vi vil tale om dyr og insekter.
Overgang til børnhaveklasse
Ud fra ovenstående, vil vi gerne, at der bliver en rød tråd fra Førskolen til 0.kl.
Vi har et ønske om, at børnene i Førskolen vil opleve en " blød" og tryg overgang til skole. Derfor er der også enkelte punkter vi vil arbejde med i Førskolen, som er skolerelateret:
Mødet med bogstaver, tal og begreber: – vi vil tale om dagen, dato, årstid, tid (klokken) etc. Synge om alfabetet, højtlæsning om ABC, "lege" –skrive bogstaver, tælle, øve os i tal og mængde (fra 1-20) og klokken. Alt dette med fokus på, at det IKKE er skole endnu, men en præsentation for de begreber de vil møde i skolen. Desuden vil vi inddrage begreber som: I går, i morgen, under, over, på etc.
Fordybelse og koncentration: Vi vil i børnenes hverdag i Førskolen desuden arbejde med koncentration og fordybelse. Dette når vi arbejder med skolerelaterede opgaver, leg og kreative temaer.